"Setswana Puotlaleletso ya Ntlha (FAL)/P2 8 DBE/Ngwanaitseele 2014 NSC POTSO 2: BOGOSI KUPE – DPS Monyaise Buisa dinopolo tse di latelang, mme morago o arabe dipotso. 2.1 NOPOLO A Ba boela kwa mogwaafatsheng. Mo tseleng, jaaka e kete o tswelela ka puo e ba ntseng ba e tshwere, a re, 'Monna, go ne go se na ka mokgwa o mongwe, a ke re?' 'Go ne go se ka mokgwa o mongwe. Fa e se nna, ke bone – e ke re? Ke raya gore o nthuse, rra. O se ka wa ntomeletsa. Nna le bontsalake e sale e tloga e le sa ntšwa le phiri; mme fa ke sa loma pele, go ne go tla loma bone pele. Go ka bo go ntse go tshwana: mongwe wa rona o ne a ntse a ya go thiboga, e ke re?' Monna a itse gore ka 'E ke re' wa gantsintsi o leka go imolola segakolodi. 'Monna, o se letle tiragalo ya bosigo jono go go senyetsa maikaelelo. A re tswelele pele ka se re mo go sone. A o a utlwa?' Monna a tsena mo mogwaafatsheng, a ba a tswa ka bonako, a nna fa fatshe, a tshega jaaka a ne a ise a ke a utlwe a tshega. Fa a se na go gelola keledi a re, 'Gore re tlhole le ene motshegare otlhe mme re sa lemoga gore o a itira! A dirametla! Monna jaanong re dira eng fa go ntse jaana?' 2.1.1 Ke bomang ba ba boelang kwa mogwaafatsheng? (2) 2.1.2 Batho ba o ba umakileng mo go 2.1.1 ba amana jang? (1) 2.1.3 Go tlile jang gore batho ba o ba umakileng mo go 2.1.1 ba kopane? Neela mabaka a le MABEDI. (4) 2.1.4 Ke eng se se diragetseng mo bathong ba o ba umakileng mo go 2.1.1 mme se sa dumelesege? (2) 2.1.5 Tlhalosa ka dintlha di le PEDI gore ke ka ntlha ya eng Modimoeng a ne a nna kwa dikgageng? (2) 2.1.6 Botshelo jwa ga Matlhodi bo ne bo se monate. A se ke ntlha kgotsa kakanyo? Tshegetsa ka lebaka. (2) 2.1.7 Modimoeng o ne a tswa kwa motseng ofe? (1) 2.1.8 A fa o lebile Matlhodi o ne a itumelela go nyalwa ke Oshupile? Tshegetsa ka lebaka. (2) 2.1.9 Naya leina la lephodisa le le neng le tshabega lebaibai. (1) 2.1.10 Ke mafoko afe a mokwadi a a dirisitseng go supa kgotlhang magareng ga Obakeng le bontsalae? (1) Kwalololo e ileditswe Phetla"